open-index/open-wikipedia-markdown huggingface dataset:
Jerry Paris

**Jerry Paris** (25. heinäkuuta 1925 – 31. maaliskuuta 1986) oli yhdysvaltalainen näyttelijä ja ohjaaja. Hän esiintyi muun muassa hammaslääkäri Jerry Helperin roolissa *[[The Dick Van Dyke Show|The Dick Van Dyke Show’ssa]]*. 

Paris syntyi San Franciscossa, Kaliforniassa. Hän kuoli aivosyövän komplikaatioihin leikkauksessa 60-vuotiaana. Hän asui ennen kuolemaansa Los Angelesissa. Hänellä oli kolme lasta.

Ohjattuaan muutamia *The Dick Van Dyke Show’n* jaksoja Paris omistautui ohjaamaan elokuvia ja televisiosarjoja. Esimerkiksi suurin osa *[[Onnen päivät]]* -sarjan jaksoista on hänen ohjaamiaan.

## Elokuvat
### Näyttelijänä

**[[Kuollut saapuessaan]]* (1950)
**[[Cyrano – miekan mestari]]* (1950)
**The Flying Missile* (1950)
**Submarine Command* (1951)
**Bonzo Goes to College* (1952)
**The Glass Wall* (1953)
**Sabre Jet* (1953)
**Flight to Tangier* (1953)
**[[Hurjapäät (vuoden 1953 elokuva)|Hurjapäät]]* (1953)
**Drive a Crooked Road* (1954)
**Prisoner of War* (1954)
**[[Cainen kapina]]* (1954)
**Unchained* (1955)
**[[Marty]]* (1955)
**The Naked Street* (1955)
**The View from Pompey's Head* (1955)
**Good Morning, Miss Dove* (1955)
**Hell's Horizon* (1955)
**Never Say Goodbye* (1956)
**D-Day the Sixth of June* (1956)
**I've Lived Before* (1956)
**[[Zero Hour!]]* (1957)
**Man on the Prowl* (1957)
**Those Whiting Girls* (1955)
**The Female Animal* (1958)
**The Lady Takes a Flyer* (1958)
**Sing, Boy, Sing* (1958)
**[[The Naked and the Dead]]* (1958)
**Steve Canyon* (1958)
**[[No Name on the Bullet]]* (1959)
**[[Uudet tähdet syttyvät]]* (1959)
**[[Lahjomattomat (vuoden 1959 televisiosarja)|Lahjomattomat]]* (1959)
**[[Michael Shayne]]* (1960) televisiosarja
**The Great Impostor* (1961)
**[[The Dick Van Dyke Show]]* (1961) televisiosarja
**But I Don't Want to Get Married!* (1970)
**[[Evil Roy Slade]]* (1972)
**Every Man Needs One* (1972)
**Leo and Loree* (1980)

### Ohjaajana

*"The Joey Bishop Show" (1961)
*"The Dick Van Dyke Show" (1961)
*"The Farmer's Daughter" (1963)
*"Me hirviöt" (1964)
*"Don't Raise the Bridge, Lower the River" (1968)
*Sheriff Who (1967)
*Never a Dull Moment (1968)
*How Sweet It Is!" (1968)
*"Here's Lucy" (1968)
*"Love, American Style" (1969)
*Viva Max! (1969)
*The Grasshopper (1970)
*"McCloud" (1970)
*"Mary Tyler Moore" (1970)
*"The Odd Couple" (1970)
*"Barefoot in the Park" (1970 tv-sarja)
*But I Don't Want to Get Married! (1970)
*The Feminist and the Fuzz (1971)
*Cat Ballou (1971)
*"The New Dick Van Dyke Show" (1971)
*Two on a Bench (1971) (TV)
*What's a Nice Girl Like You...? (1971)
*Star Spangled Girl (1971)
*Call Her Mom (1972)
*Evil Roy Slade (1972)
*Wednesday Night Out (1972) (TV)
*Keeping Up with the Joneses (1972) (TV)
*The Couple Takes a Wife (1972) (TV)
*Every Man Needs One (1972) (TV)
*"Thicker Than Water" (1973) tv-sarja
*"Onnen päivät" (1974)
*Only with Married Men (1974)
*The Fireman's Ball (1975)
*"When Things Were Rotten" (1975)
*"Good Heavens" (1976)
*How to Break Up a Happy Divorce (1976)
*"Blansky's Beauties" (1977)
*Make Me an Offer (1980)
*Leo and Loree (1980)
*Poliisiopisto 2: Eka komennus (1985)
*Poliisiopisto 3: Jatkokoulutuksessa (1986)

## Lähteet

## Aiheesta muualla
* 
*
Ramón Sampedro

**Ramón Sampedro Cameán** (5. tammikuuta 1943 Porto do Son, A Coruñan maakunta, Espanja – 12. tammikuuta 1998 Boiro, A Coruñan maakunta, Espanja) oli espanjalainen merimies, kirjailija ja eutanasian puolestapuhuja.

Espanjan luoteisrannikolta Galiciasta kotoisin ollut Sampedro pestautui kauppalaivastoon 19-vuotiaana tavoitteenaan nähdä maailmaa. Hän työskenteli laivoilla mekaanikkona. 25-vuotiaana hän joutui sukellusonnettomuuteen, jonka seurauksena hän neliraajahalvaantui ja päätyi vuoteenomaksi. Sampedro taisteli oikeudestaan eutanasiaan lopun elämänsä lähes 30 vuotta. Perusteena oli hänen oma vakaa tahtonsa kuolla, mutta halvaantumisesta johtuva kykenemättömyys tehdä itsemurha. Hän koki itsemurhan olevan oikeus, joka häneltä kiellettiin. Sampedro oli ensimmäinen espanjalainen, joka anoi virallisesti eutanasiaa. Hän haki tilanteeseensa lainopillista apua ensin espanjalaisista oikeusasteista ja lopulta Euroopan ihmisoikeuskomissiosta, mutta ilman toivottua tulosta. Tapaus sai huomiota ympäri maailman.

Sampedro kuoli kaliumsyanidimyrkytykseen Boirossa 12. tammikuuta 1998. Joitain päiviä myöhemmin hänen läheinen ystävänsä Ramona Maneiro pidätettiin ja asetettiin syytteeseen avunannosta itsemurhaan. Hänet kuitenkin vapautettiin syytteestä todisteiden puutteen vuoksi eikä uusia syytteitä Sampedron kuolemaan liittyen ole nostettu. Seitsemän vuotta myöhemmin, tapauksen vanhennuttua lainopillisesti, Maneiro myönsi Espanjan television keskusteluohjelmassa asettaneensa Sampedron ulottuville syanidia sisältäneen juoman ja pillin, ja kuvanneensa tämän viimeiset sanat. Hän sanoi ”tehneensä sen rakkaudesta”.

Ennen kuolemaansa Sampedro kirjoitti suullaan kaksi teosta, *Cartas desde el infierno* (1996, ) ja *Cando eu caia* (julkaistu postuumisti 1998, ). Hänen elämästään tehtiin myös Alejandro Amenábarin ohjaama ja Javier Bardemin tähdittämä elokuva *[[Meri sisälläni]]* (*Mar adentro*, 2004), joka voitti parhaan vieraskielisen elokuvan Oscarin ja Golden Globen sekä 14 Goyaa.

## Lähteet
How Much More

**How Much More** on Kemissä 1996 perustettu rockyhtye. Vuonna 2002 How Much More osallistui Rockin Suomen-mestaruuskilpailuun ja sai semifinaalissa eniten yleisön ääniä. Yhtyeen kitaristi Sami Tuomivaara palkittiin kisojen parhaana kitaristina. 2005 How Much More julkaisi esikoisalbuminsa *How Much More* oman osuuskuntansa kautta.

Ensimmäinen digisingle "Hey" julkaistiin 13. lokakuuta 2015.

*Eminent Wait* -albumi julkaistiin 4. joulukuuta 2015.

## Julkaisut
**Albumit**
**[[How Much More (albumi)|How Much More]]* (MFU Records, 2005) omakustanne
**Eminent Wait* (2015)

**Singlet ja EP:t**
* *Neurotic Mind* (MFU Records, CD Single, 2004) omakustanne
* *This Kind Of Song* (CD Single, 2003) demo
* *I Feel Divine* (CD Single, 2002) demo

## Lähteet

## Aiheesta muualla
* How Much More MySpace-sivustolla
* How Much More Stage FM-sivustolla
Praktiikka

**Praktiikka** tai **praxis** voi tarkoittaa seuraavia:

* Praktiikka eli praxis; käytäntö, harjaannus, kokemus; käytännön ammattitoiminta
* Praxis-ryhmä, humanistinen marxilainen koulukunta.

## Lähteet
R. W. Ekmanin muotokuvahermi

**R.W. Ekmanin muotokuvahermi** on Wäinö Aaltosen valmistama, Robert Wilhelm Ekmania esittävä veistos. Veistos valmistui vuosina 1924&ndash;1926, ja se paljastettiin 4. tammikuuta 1927. Se sijaitsee Turun keskustassa, Turun taidemuseon edustalla.

Teos on korkeudeltaan 4,1 metriä. Sen materiaali on punagraniitti, ja se on hakattu yhdestä monoliitista ja on hermi.

Teos kuuluu Turun kaupungin kokoelmiin, ja se hankittiin G. A. Petreliuksen lahjoitusvaroin.

Hermi muodostaa antiteettisen ryhmän sitä kasvokkain olevan *[[V. Westerholmin muotokuvahermi]]n* kanssa.

## Lähteet
* Wäinö Aaltosen museo
Werner Perathoner

**Werner Perathoner** (s. 21. syyskuuta 1967 Selva di Val Gardena, Italia) on italialainen uransa lopettanut alppihiihtäjä.

Perathoner sijoittui Lillehammerin talviolympialaisissa 1994 supersuurpujottelussa viidenneksi ja neljä vuotta myöhemmin Naganon olympialaisissa samassa lajissa viidenneksitoista. Naganossa hän sijoittui lisäksi syöksylaskussa kuudenneksitoista. Maailmanmestaruuskilpailuissa Perathoner sijoittui kerran urallaan kymmenen parhaan joukkoon, Sierra Nevadassa 1996 hän oli syöksylaskussa seitsemäs.

Perathoner voitti urallaan kaksi maailmancupin osakilpailua ja sijoittui palkintokorokkeelle yhteensä yksitoista kertaa. Hän oli kolmas supersuurpujottelun maailmancupissa kaudella 1994–1995 ja samalla kaudella hän sijoittui viidenneksitoista kokonaiskilpailussa.

## Osakilpailuvoitot

## Lähteet
*
*Perathoner Ski-databasen sivuilla
Suomen Huolto

**Suomen Huolto** oli jatkosodan ja sitä seuranneiden pulavuosien aikana toiminut, vapaaehtoista kansalaisten huoltoa tehneiden järjestöjen keskuselin, jonka tarkoituksena oli taata avustustyön tasapuolisuus ja tarkoituksenmukaisuus. Järjestön edeltäjä oli talvisodan jälkeen perustettu Suomen huollon komitea. Virallisesta kansanhuollosta vastasi kansanhuoltoministeriö.

## Historia
Suomen Huolto perustettiin vuonna 1941. Järjestö välitti ulkomailta, lähinnä Ruotsista, Tanskasta, Sveitsistä ja Yhdysvalloista aineellista apua pääasiassa sotaleskille ja -orvoille, sotainvalideille ja siirtoväelle. Suomen Huolto suoritti myös välitöntä avustustyötä lääninkeskusten ja paikallisten vapaan huollon keskusten kautta, etenkin Pohjois-Suomessa. Avustuksia jakaessaan järjestö käytti maan eri osien välillä tarveharkintaa. Suomen Huollon sääntöjen mukaan sen jäseneksi pääsi järjestö tai muu huoltoelin, joka toimi hädänalaiseen asemaan joutuneen väestön hyväksi. Vuoden 1941 lopussa Suomen Huollossa oli kaikkiaan 19 jäsenjärjestöä, muiden muassa Suomen Punainen Risti, Mannerheimin Lastensuojeluliitto, Suomen Aseveljien Liitto, Lotta-Svärd ja Pelastusarmeija.

Avustustoiminnan kokonaisarvo oli noin 14 miljardia silloista markkaa (nykyrahassa vajaat 500 miljoonaa euroa). Vuosina 1942–1949 Suomen Huolto toteutti Kansanavun suurkeräykset, jotka tuottivat noin 1,2 miljardia markkaa (noin 40 miljoonaa euroa). Tunnetussa Kansanavun suurkeräysjulisteessa oli kuvattuna evakkomatkalla ollut poika ja teksti ”Oletko auttanut minua?”.

Suomen Huolto isännöi vuonna 1950 Yhdysvaltain presidentin Franklin D. Rooseveltin lesken Eleanor Rooseveltin vierailua Suomessa. Katsottuaan tehtävänsä tulleen suoritetuksi Suomen Huolto lopetti toimintansa vuonna 1952.

## Lähteet
* Otavan iso tietosanakirja (osa 8), 1964

### Viitteet

## Aiheesta muualla
*Tietoa Suomen Huollon asiakirjoista (Arkistolaitos)
*Kansanapu auttaa sodan keskellä, Ylen Elävä arkisto
1-butyyni

**1-butyyni** on butyynin isomeeri. Sen molekyylikaava on sama kuin butyyneillä eli C4H6. Rakennekaavassa C2H5C&equiv;CH alkyyneille ominainen kolmoissidos on kahden ensimmäisen hiiliatomin välissä.

1-butyynin moolimassa on 54,09&nbsp;g/mol, sulamispiste −106&nbsp;°C, kiehumispiste 8,1&nbsp;°C, tiheys 0,678&nbsp;g/cm3 ja CAS-numero 107-00-6. 

1-butyyniä voidaan valmistaa dehydrohalogenoimalla dihalogeenibutaaneja tai alkalimetalliasetylidien alkyloinnilla. Sillä ei ole suurta kaupallista merkitystä, mutta sitä voidaan käyttää erikoissovellutuksissa polttoaineena.

## Katso myös
* 2-butyyni

## Lähteet

## Aiheesta muualla
*PubChem
Kriittinen tunti

**Kriittinen tunti** (*Zero Hour*) on Kanadassa valmistettu ja Britanniassa tuotettu dokumenttityylinen televisiosarja. Ohjelmassa kuvataan ihmisen aiheuttamia tapahtumia, joiden kriittinen vaihe on kestänyt noin tunnin.

Ohjelmaa on esittänyt Suomessa JIM. Jaksoja on esitetty uusintana. Muualla sitä ovat esittäneet History Channel (Yhdysvallat), History Television (Kanada), BBC (Britannia) ja Discovery Channel (Aasia, Afrikka, Alankomaat). 

## Jaksot
*Columbinen verilöyly, esitetty 17.2.2008 (Massacre at Columbine High)
*Marseillen tulitaistelu, esitetty 10.2.2008 (Shoot-Out in Marseilles )
*Liman panttivankikriisi, esitetty 3.2.2008 (The Lima Siege)
*Kuninkaallinen verilöyly, esitetty 27.1.2008 (A Royal Massacre)
*Avaruussukkula Columbia, esitetty 16.1.2008 (Falling Star - Columbia)
*Sierra Leonen panttivankikriisi, esitetty 9.1.2008 (Operation Certain Death: The SAS in Sierra Leone)
*Pohjois-Hollywoodin ampumavälikohtaus, esitetty 2.1.2008 (The North Hollywood Shootout)
*Yksi Amerikan omista, esitetty 26.12.2007 (One of America's Own)
*Kokaiinikuningas, esitetty 19.12.2007 (The King of Cocaine)
*Saddamin vangitseminen, esitetty 12.12.2007 (Capturing Saddam)
*Paavin salamurhayritys, esitetty 5.12.2007 (The Plot to Kill the Pope)
*Estonian uppoaminen, esitetty 28.11.2007 (The Sinking of the Estonia)
*Balin pommi-isku, esitetty 21.11.2007 (The Bali Bombing)
*Tokion terrori-isku, esitetty 14.11.2007 ( Terror in Tokyo)
*Tšernobylin katastrofi, esitetty 7.11.2007 (Disaster at Chernobyl)
*Kohtalon hetket lennolla 11, esitetty 31.10.2007 (The Last Hour of Flight 11)

## Lähteet
Kalundborg

**Kalundborg** on Tanskassa Sjællandin alueella sijaitsevan Kalundborgin kunnan keskustaajama. Vuoden 2012 alussa taajamassa oli 16 303 asukasta.

Kalundborg sijaitsee Sjællandin saarella noin 50 kilometriä maan pääkaupungista Kööpenhaminasta länteen. Kaupungin tunnetuin maamerkki on 1100-luvulta oleva Vor Frue Kirke. Kirkko on tehty tiilestä kuten myös sen viisi tornia.

Kalundborg on tunnettu myös Tanskan suurimmasta hiilivoimalasta (DONG Energy Asnæsværket), entsyymitehtaastaan (Novo Nordisk and Novozymes, maailman suurin insuliinin ja entsyymien valmistaja) sekä Kalundborgin lyhyt- ja keskiaalto-radioasemasta.

Vuosina 1964–1990 Kalundborgissa toimi jopa 3&nbsp;500 henkeä työllistänyt lämpörullatehdas Carmen.


Asnæsværket - Kalundborg -2.jpg|Tanskan suurin hiilivoimala
HydroStatoil raffinaderiet i Kalundborg.jpg|Statoilin öljynjalostamo Kalundborgissa
Kalundborg renewed longwave towers.jpg|Radiomastoja hiilivoimalan läheisyydessä


## Statoilin jalostamo ja öljysatama

Kalundborgissa sijaitsee Statoilin Tanskan öljynjalostamo. Se on Tanskan suurin öljynjalostamo 5,5 miljoonan raakaöljytonnin vuosikapasiteetillaan. Jalostamo palvelee Tanskan, Skandinavian ja Itämeren alueen markkinoita huoltamoineen. Öljyn ja öljynjalostustuotteiden kuljetuksia varten jalostamolla on oma terminaalinsa *Kalundborgin satama*n yhteydessä. Tämä Statoilin öljysatama (Statoil-Havnen) on vuosittaiselta rahtimäärältään yksi Tanskan suurimmista satamista.

## Lähteet

## Aiheesta muualla

*Kalundborgin kunnan kotisivut 
*Kalundborgin satama
Sam Jones III

**Sam L. Jones III** (s. 23. huhtikuuta 1983 Boston, Massachusetts, Yhdysvallat) on yhdysvaltalainen näyttelijä. Hän näytteli Pete Rossin roolin televisiosarjassa *[[Smallville]]* kolmella ensimmäisellä tuotantokaudella ja vieraili vielä seitsemännellä.

Jones on koripalloilija Sam Jonesin poika. *Smallvillen* lisäksi hän on näytellyt elokuvassa *[[Glory Road (elokuva)|Glory Road]]* ja useissa televisiosarjoissa, kuten *[[Oikeus ja kohtuus]]*, *[[Teho-osasto (televisiosarja)|Teho-osasto]]*,  *[[C.S.I.]]*, *[[Blue Mountain State]]* ja *[[Seitsemäs taivas (perhedraamasarja)|Seitsemäs taivas]]*.

## Aiheesta muualla
*
Egon Meuronen

**Egon Engelbrekt Meuronen** (19. joulukuuta 1922 Viipuri – 30. maaliskuuta 2005 Hämeenlinna) oli suomalainen taidemaalari, kuvataiteilija ja sarjakuvapiirtäjä. Hänen ensimmäinen julkaistu sarjakuvansa oli ''Ilmailu''-lehteen tehty *Asarias Ahtopaine* (1943–1944). Meurosen tunnetuin sarjakuva on luultavasti ''Helsingin Sanomissa'' päivittäin ilmestynyt jatkotarina *Syöksypommittajat*, jota hän piirsi samaan aikaan vuosina 1943 ja 1944. *Syöksypommittajat* päättyi sodan loputtua. Muita hänen sarjakuviaan olivat muun muassa *Välskärin kertomuksia*, *Into Ilves - Pohjan poika*, *Saku* ja *Esa Ahto*.

Meuronen lopetti sarjakuvien tekemisen vuonna 1965 ja ryhtyi akvarellistiksi. Hän sai valtion taiteilijaeläkkeen vuonna 1967 ja hänet ja Olavi Vikainen palkittiin Puupäähatulla vuonna 1996. Hämeen Sanomien palveluksessa ilmoituspäällikkönä ja mainospäällikkönä Meuronen oli vuosina 1965–1983.

Egon Meuronen syntyi Viipurissa, ja hänen ollessaan viisivuotias perhe muutti Helsinkiin. Egon Meuronen opiskeli Taideteollisessa keskuskoulussa vuosina 1936–1945. Egon Meuronen ja Elli o.s. Hepola solmivat avioliiton vuonna 1952. Perhe asui aluksi lyhyen aikaa Kemissä ja Hämeenlinnan he muuttivat vuonna 1953. Egon Meuronen oli pyörätuoliin sidottuna 1980-luvun lopulta alkaen, mutta se ei estänyt taiteellista työtä, vaan hän maalasi viimeisiin vuosiin saakka.

Egon Meuronen tunnetaan erityisesti akvarellistina. Vuosikymmenien kuluessa hän kehitti oman tunnistettavan tyylinsä ja ilmaisi vahvoja luonnontunteita. Hänen akvarelleissaan on samankaltaista luontolähtöistä kiteytystä kuin japanilaisissa haiku-runoissa. Perämeren karu rantamaisema puolison kotiseudulla ja perheen kesäpaikassa Tiurasen saaressa Simossa, Vanajaveden rantojen näkymät Tyrvännön mökillä sekä kotikaupungin Hämeenlinnan puistot ja katunäkymät olivat Meuroselle läheisiä kuvauksen kohteita. Vuonna 2004 Egon Meuronen lahjoitti Hämeenlinnan taidemuseolle kolmekymmentä teosta uransa eri vaiheista. Hänen teoksiaan on museon kokoelmissa kaikkiaan viisikymmentä. Viimeisin taiteilijan tuotantoa esittelevä yksityisnäyttely oli Mikola-museossa Vaasassa vuonna 2000.

Meuronen kuoli vuonna 2005 ja hänet on haudattu Hämeenlinnassa Vuorentaan hautausmaalle.

## Lähteet

## Aiheesta muualla
* Suomen sarjakuvaseura
* Suomen kuvataiteilijat -verkkomatrikkeli
* Egon Meuronen Taide Salmelan kokoelmissa
* Kirjav@ - Kansallisgallerian kirjaston kokoelmatietokanta, Egon Meuronen
* Kuvataidetta Kanta-Hämeestä, toim.Maija Helasvuo, 1996, 
* Suomen taide 1961; Suomen Taiteilijaseura, toim. Taisto Ahtola ym.
V. Westerholmin muotokuvahermi

**V. Westerholmin muotokuvahermi** on Wäinö Aaltosen vuosina 1924&ndash;1926 valmistama muotokuvaveistos. Veistos esittää Turun taidemuseon ensimmäistä intendenttiä, taidemaalari ja professori Victor Westerholmia. Se sijaitsee Turun keskustassa, kaupungin taidemuseon edustalla.

Hermi on korkeudeltaan 4,1 metriä, ja se on valmistettu yhdestä punagraniitittimonoliitista.

Veistos paljastettiin 4. tammikuuta vuonna 1927 G. A. Petreliuksen lahjoitusvaroin. Se on osa Turun kaupungin taidekokoelmaa.

Teos muodostaa antiteettisen ryhmän sitä kasvokkain olevan *[[R. W. Ekmanin muotokuvahermi]]n* kanssa.

## Lähteet
* Wäinö Aaltosen museo
Kang

**Kang** tarkoittaa seuraavia:

## Henkilöitä

* Kang Chae-rim (s. 1998), eteläkorealainen jalkapalloilija
* Kang Chae-young (s. 1996), eteläkorealainen jousiampuja, olympiavoittaja ja maailmanmestari
* Kang Chol-Hwan (s. 1967/1968), pohjoiskorealainen pakolainen ja kirjailija
* Kang Dae Sung (s. 1989), eteläkorealainen laulaja
* Kang Ga-ae (s. 1990), eteläkorealainen jalkapallomaalivahti
* Kang Hee-gun (s. 1978), "Garie", eteläkorealainen rap-artisti
* Kang Joon-Ho (s. 1928), eteläkorealainen nyrkkeilijä ja olympiamitalisti
* Kang Kek Ieu (1942–2020), "Duch", Punaisten khmerien johtajiin kuulunut kambodžalainen poliitikko
* Kang Kyung-wha (s. 1955), eteläkorealainen poliitikko, Etelä-Korean ulkoministeri vuodesta 2017
* Kang Ling (s. 1997), kiinalainen moottoriurheilija
* Kang Seul-gi (s. 1994), eteläkorealainen laulaja ja näyttelijä
* Kang Sheng, alk. *Zhang Zongke* (1898–1975), kiinalainen kommunistipoliitikko
* Kang Sok-ju (1939–2016), pohjoiskorealainen diplomaatti ja poliitikko
* Kang Youwei (1858–1927), kiinalainen oppinut ja uudistuspoliitikko
* Kang Yu-mi (s. 1991), eteläkorealainen jalkapalloilija 
* Danielle Kang (s. 1992), yhdysvaltalainen golfpelaaja
* Denis Kang (s. 1977), kanadalainen vapaaottelija
* Han Kang (s. 1970), eteläkorealainen kirjailija, Nobelin kirjallisuuspalkinnon saaja
* Ji Kang (223–262), kiinalainen filosofi, muusikko ja runoilija
* Judy Kang (s. 1979), kanadalainen viulisti
* Seulki Kang (s. 1987), keskiafrikkalainen taekwondoin
* Song Kang (s. 1994), eteläkorealainen näyttelijä
* Sung Kang (s. 1972), yhdysvaltalainen näyttelijä
* Tim Kang (s. 1973), yhdysvaltalainen näyttelijä

### Kuvitteellisia henkilöitä

* Kang Valloittaja, rikollinen ja aikamatkustaja Marvel-kustantamon sarjakuvissa
* Kang ja Kodos, piirroshahmot amerikkalaisessa sarjassa "Simpsonit"
* Liu Kang, Mortal Kombat -videopelisarjan hahmo

## Muita merkityksiä
* Kang, kiinalainen tähtikuvio
* Gyachung Kang, vuori Himalajalla
* Kang Rinpoche, Kailas, vuori Länsi-Tiibetissä
Dave Wittenberg

**David Richard Paul Wittenberg** (s. 1. syyskuuta 1971 Johannesburg, Etelä-Afrikka) on yhdysvaltalainen ääninäyttelijä, joka palkittiin American Anime -palkinnolla vuonna 2007.

## Elämäkerta
Wittenberg syntyi Johannesburgissa, Etelä-Afrikassa, mutta vietti lapsuutensa Bostonissa. Jo viisivuotiaasta lähtien hän on puhunut oudoilla ja erilaisilla äänillä. Ollessaan collegessa hän toimi koulunsa radioasemalla juontajana ja kolme vuotta valmistumisensa jälkeen Wittenberg työskenteli Bostonin paikallisella radioasemalla WBCN. 

### Ura
Sittemmin hän siirtyi radion parista vuonna 2000 ääninäyttelijäksi ja teki ensimmäisen ääniroolinsa videopeliin *[[Pro Skater 2]]*. Tämän jälkeen Wittenberg on tehnyt muun muassa yli 100 dubbausroolia englanniksi animesarjoihin ja videopeleihin. Alkuperäisiä äänirooleja hän on tehnyt muun muassa animaatioihin, kuten *[[Duck Dodgers]]*, *[[Legion of Super Heroes]]*, *[[Ben 10]]* ja *[[Family Guy]]*. Hänen ääntään voi kuulla myös *[[Banzuke]]*-kilpailuohjelmassa.

## Lähteet

## Aiheesta muualla
* Anime News Network
* TV.com 
* Crystalacids
Emily Brydon

**Emily Brydon** (s. 27. huhtikuuta 1980 Fernie, Brittiläinen Kolumbia) on kanadalainen alppihiihtäjä, joka on parhaimmillaan vauhtilajeissa.

Brydon saavutti Anja Pärsonin jälkeen hopeaa junioreiden MM-kilpailujen pujottelussa Kanadan Lac Beauport'ssa helmikuussa 2000. Uransa ensimmäisen maailmancupin palkintokorokepaikan hän sai oltuaan kolmas syöksylaskussa St. Moritzissa 16. joulukuuta 2000. Ensimmäisen voittonsa hän saavutti samalla paikkakunnalla supersuurpujottelussa 3. helmikuuta 2008.
Kaudella 2004–2005 hän sijoittui alppiyhdistetyn cup-pisteissä kolmanneksi.

Brydon on aikuisten arvokilpailuissa sijoittunut parhaimmillaan seitsemänneksi St. Antonin MM-kisojen 2001 alppiyhdistetyssä. Olympialaisissa hänen paras sijoituksensa on Torinon 2006 supersuurpujottelun yhdeksäs sija.

## Saavutuksia
*Olympialaiset:
**Torino 2006: supersuurpujottelu yhdeksäs, alppiyhdistetty 13.
**Vancouver 2010: alppiyhdistetty 14.
*MM-kilpailut:
**St. Anton 2001: alppiyhdistetty seitsemäs, supersuurpujottelu 12.
**St. Moritz 2003: alppiyhdistetty 11. 
**Santa Caterina 2005: syöksylasku 11., alppiyhdistetty 13. 
**Åre 2007: alppiyhdistetty kymmenes, supersuurpujottelu 13.
**Val d'Isère 2009: syöksylasku 11., supersuurpujottelu 13.
*Maailmancupin palkintosijat:
**Syöksylasku:
***Kausi 2000–2001: St. Moritz kolmas
***Kausi 2006–2007: Tarvisio kolmas
***Kausi 2007–2008: Cortina d'Ampezzo kolmas
***Kausi 2009–2010: Lake Louise toinen ja kolmas
**Supersuurpujottelu:
***Kausi 2005–2006: Val d'Isere kolmas
***Kausi 2007–2008: St. Moritz toinen & voitto
**Alppiyhdistetty:
***Kausi 2004–2005: San Sicario kolmas
**Kokonaiskilpailu:
***Kausi 2004–2005: alppiyhdistetyn cup kolmas
***Kausi 2007–2008: supersuurpujottelucup viides

## Lähteet
*

## Aiheesta muualla
*Virallinen sivusto
Carson Daly

**Carson Jones Daly** (s. 22. kesäkuuta 1973 Santa Monica, Kalifornia) on yhdysvaltalainen televisiopersoona. Hän tuli tunnetuksi MTV:n VJ:nä ohjelmassa *Total Request Live*. Nykyisin Daly juontaa NBC-kanavalla *[[Last Call with Carson Daly]]a* sekä *[[The Voice (Yhdysvallat)|The Voice]]* -laulukilpailua.

## Yksityiselämä
Dalyn äiti, Pattie Daly Caruso, on selvinnyt rintasyövästä. Hänestä ja Carsonista on tullut tämän takia rintasyöpäaktivisteja. Dalylla on kolme lasta vaimonsa Siri Pinterin kanssa: vuonna 2009 syntynyt poika sekä vuosina 2012 ja 2014 syntyneet tyttäret.

## Lähteet

## Aiheesta muualla
* Carson Dalyn kotisivu 
* Carson Dalyn MySpace -sivusto 
* Last Call with Carson Dalyn virallinen kotisivu
Natko Zrnčić-Dim

**Natko Zrnčić-Dim** (s. 7. maaliskuuta 1986) on kroatialainen alppihiihtäjä, joka on menestynyt parhaiten alppiyhdistetyn kilpailuissa.
 
Zrnčić-Dim saavutti pronssia Val d'Isèren MM-kisojen 2009 superalppiyhdistetyssä. Samojen kisojen pujottelussa hän sijoittui 14:nneksi, syöksylaskussa 19:nneksi, supersuurpujottelussa 23:nneksi ja suurpujottelussa 27:nneksi. Garmisch-Partenkirchenin MM-kilpailuissa 2011 hän oli superalppiyhdistetyssä kahdeksas, supersuurpujottelussa 26:s ja syöksylaskussa 28:s. Torinon olympialaisissa 2006 hän oli suurpujottelussa 25:s, Vancouverissa 2010 pujottelussa 19:s ja yhdistetyssä 20:s, Sotšissa 2014 yhdistetyssä kymmenes, supersuurpujottelussa 19:s ja syöksylaskussa 29:s.

Zrnčić-Dim saavutti uransa ensimmäisen maailmancupin palkintokorokepaikan oltuaan kolmas superyhdistetyn kilpailussa Val d'Isere'ssä 3. helmikuuta 2008. Bode Millerin voittama kilpailu oli Kroatialle menestyksekäs, sillä Ivica Kostelić sijoittui toiseksi. Zrnčić-Dim oli aiemmin sijoittunut maailmancupissa parhaimmillaan yhdeksänneksi niin ikään superyhdistetyssä muutamaa viikkoa aiemmin Wengenissä. Uransa toisen palkintosijan hän sai oltuaan kolmas Kitzbühelin alppiyhdistetyssä tammikuussa 2009. 4. joulukuuta 2009 Zrnčić-Dim oli kolmas Beaver Creekin superyhdistetyssä, 30. tammikuuta 2011 toinen Chamonix'n superyhdistetyssä ja 17. tammikuuta 2014 kolmas Wengenin superyhdistetyssä.

Zrnčić-Dim sijoittui alppiyhdistetyn cupissa viidenneksi kaudella 2013–2014. Hän on yltänyt maailmancupin pisteille 22 kertaa yhdistetyssä, kymmenen kertaa syöksylaskussa. kolme kertaa pujottelussa ja kaksi kertaa supersuurpujottelussa (kauden 2013–2014 loppuun mennessä).

## Lähteet
*
Honda RA108

**Honda RA108** on Formula 1 -auto, jota Honda-talli käytti kaudella . Auto julkistettiin 29. tammikuuta 2008 tallin päämajassa Brackleyssä Englannissa. Autoa kilpailuissa ajoivat brittiläinen Jenson Button ja brasilialainen Rubens Barrichello. Autolla saavutettiin 15 mm-pistettä, parhaana sijoituksena Barrichellon kolmostila sateisessa Britannian GP:ssä.

## Teknisiä tietoja

*Moottori: Honda RA808E, 2 400 cc (2,4 L) 32-venttiilinen 90° vapaasti hengittävä V8, teho yli 700 hv, max 19 000 rpm.
*Vaihdelaatikko: seitsemän vaihteinen puoliautomaattinen, jossa on lisäksi peruutusvaihde.
*Renkaat: Bridgestone, BBS vanteet
*Jarrut: Alcon levyjarrut
*Polttoaine: Eneos
*Öljy: Eneos
*Elektroniikka: MES-Microsoft
*Sytystulppa: NGK
*Pituus: 4 700 mm
*Leveys: 1 800 mm
*Korkeus: 950 mm
*Akseliväli: 3 100 mm
*Paino: 605 kg

## Formula 1 -tulokset
(**Lihavointi** tarkoittaa paalupaikkaa ja *kursivointi* kilpailun nopeinta kierrosta.)

## Lähteet

## Aiheesta muualla

*Kuvia autosta
Sam Jones

**Samuel "Sam" Jones** (24. kesäkuuta 1933 – 30. joulukuuta 2021) oli yhdysvaltalainen koripalloilija. Hän pelasi NBA:ssa vuosina 1957–1969 ja pääsi Basketball Hall of Fameen vuonna 1984.

North Carolina Central Universitysta valmistuneen Jonesin ammattilaisjoukkueena oli Boston Celtics. Hän pelasi viidesti , ja hänet nimettiin 1996 NBA:n kaikkien aikojen viidenkymmenen parhaimman pelaajan listalle. Celticsissä hän voitti kymmenen kertaa NBA:n mestaruuden.

Jones valittiin 1970-luvun alussa NBA:n *25th Anniversary Teamiin*.

## Lähteet
Mika Niskala

**Mika Niskala** (s. 28. maaliskuuta 1981 Maarianhamina) on entinen suomalainen jalkapalloilija. Hän oli pelipaikaltaan keskikenttäpelaaja.

Niskala siirtyi Norjan 1. divisioonaan keväällä 2011, usean IFK Mariehamnissa vietetyn vuoden jälkeen. Niskala toimi myös kasvattajaseuransa kapteenina. Hän palasi Maarianhaminaan vuonna 2012.

Niskala pelasi 17 ottelua alle 21-vuotiaiden maajoukkueessa ja 41 poikamaaottelua. Hänen isänsä Kari Niskala oli myös jalkapalloilija.

## Lähteet

* Veikkausliigan Hall of Fame

## Aiheesta muualla
* Niskala Veikkausliigan sivuilla
Stefan Filipović

**Stefan Filipović** (s. 18. tammikuuta 1987 Podgorica) on montenegrolainen pop-laulaja. Hän opiskelee Cetinjen musiikkikorkeakoulussa ja hän aloitti laulamisen 7-vuotiaana. Hänet valittiin 27. tammikuuta 2008 edustamaan Montenegroa Eurovision laulukilpailuun 2008.

## Singlet
**Ja Mogao Bih Sve*
**Ne Umijem* 
**Za Nju* 
**Šećer i Voće* 
**Ne Mogu Bez Tebe* 
**Nebo i More*

## Aiheesta muualla
*The Njegoskij Fund Network : "Stefan Filipovic Belgradiin toukokuussa" (en)
*The Njegoskij Fund Network : "Stefan Filipovic’s Eurovision 2008 song finally revealed!" (en)
*The Njegoskij Fund Network : "Stefan Filipovic’s Eurovision 2008 song presented in English version" (final version with lyrics) (en)
Timo Tuomivaara

**Timo Tuomivaara** (7. huhtikuuta 1938 Posio &ndash; 3. elokuuta 2004 Rovaniemi), "Pohjolan Houdini", oli suomalainen kahlekuningas ja taikurimestari.

Tuomivaara aloitti esiintyvän taiteilijan uransa jo kuusivuotiaana löydettyään kotinsa ullakolta Ilmari Jäämaan kirjoittaman kirjan *Taikurin kirja*. Tuomivaara koki sykähdyttävän hetken vuonna 1952 Rovaniemen Kansantalossa. Iltamien pääesiintyjänä oli taikurimestari Solmu Mäkelä, jonka esiintyminen teki nuoreen 14-vuotiaaseen taikuriin niin voimakkaan vaikutuksen, että hän ei sen jälkeen epäröinyt antautua päätoimisesti esiintyvän taiteilijan ammattiin.

Tuomivaara esiintyi laajoilla kiertueilla eri puolella Suomea 1950-luvun lopulta 1980-luvulle saakka. Hän esiintyi samoissa huveissa myös Repe Helismaan, Tapio Rautavaaran ja Esa Pakarisen kanssa, mutta teki myös omia Haaste-kiertueitaan. Yleisö sai tuoda näytöksiin omia lukkojaan ja ketjujaan, joihin Tuomivaara sidottiin, mutta kerta toisensa jälkeen hän vapautui kahleistaan.

Tuomivaarasta tuli hetkessä kuuluisa, kun hän esiintyi television ''Jatkoaika''-ohjelmassa. Hänet kahlittiin käsi- ja jalkarautoihin ja lisäksi postisäkkiin ja upotettiin jopa uima-altaaseen. Tämän Suomen televisiossa esitetyn vapautumisen jälkeen esiintymispyyntöjä sateli kaikkialta. Samana vuonna hän teki kiertueen muun muassa Japaniin, ja esiintyi sielläkin laajoille yleisöryhmille.

Tuomivaara keräsi kiertuevuosiensa aikana laajan kokoelman erilaisia lukkoja ja kahleita sekä kahlekuninkaan rekvisiittaa. Usean tuhannen kilon painoiset välineet ovat löytäneet tiensä alan näyttelyihin ja odottavat lopullista sijoituspaikkaansa.

Tuomivaaralle myönnettiin valtion taiteilijaeläke vuonna 1999.

Suomen Taikapiiri jakaa vuosittain Timo Tuomivaaran nimeä kantavan palkinnon periksiantamattomasta ja sitkeästä puurtamisesta taikuuden ja estradiviihteen parissa. Se koostuu Tuomivaaran luovuttamista western-käsiraudoista puualustaan kiinnitettynä. Palkinnon suunnitteli ja toteutti Kimmo Viskari. Timo Tuomivaaran toivomuksesta ensimmäinen palkinnon saaja oli taikuri Solmu Mäkelä.

## Lähteet
*Magic Shop - Timo Tuomivaara 60 vuotta. Markku Purho.

## Aiheesta muualla
* Timo Tuomivaaran muistokirjoitus Helsingin Sanomissa
Peter Caruana

**Peter Richard Caruana** (s. 15. lokakuuta 1956 Gibraltar) on gibraltarilainen poliitikko. Hän on toiminut puolueensa Gibraltarin sosiaalidemokraattien puheenjohtajana vuodesta 1991 ja Gibraltarin pääministerinä vuodesta 1996, jolloin puolue voitti vaalit ensimmäistä kertaa. Koulutukseltaan Caruana on asianajaja. Hänelle myönnettiin Queen's Counselin (QC) arvonimi vuonna 1998.

Caruana syntyi Gibraltarilla, mutta hänen sukunsa on alun perin Maltalta. Koulutuksensa hän sai Gibraltarilla ja Britanniassa. Hän on naimisissa ja kuuden lapsen isä.

## Aiheesta muualla

* Caruanan CV Gibraltarin hallituksen sivustolla
Hind Laroussi

**Hind Laroussi Tahiri** (s. 3. joulukuuta 1984), taiteilijanimeltään **Hind**, on hollantilainen laulaja.

## Aikaisempi elämä
Hind syntyi Goudassa Alankomaissa 3. joulukuuta 1984. Hänen isänsä on marokkolainen ja äiti hollantilainen.

## Musiikkiura
Hind osallistui Alankomaiden *[[Idols]]*-kilpailuun vuonna 2002 ja eteni finaaleihin. Hänen debyyttialbuminsa *Around The World* (2003) sisältää pop- ja R&B–lauluja. Hän laulaa myös portugaliksi ja arabiaksi. Albumi *Around The World* myi yli 40&nbsp;000 kappaletta.

## [[Eurovision laulukilpailu 2008]]

Hind valittiin edustamaan Alankomaita Euroviisuihin Belgradiin 2008.

## Diskografia
### Singlet
*"Summer all over again" (2003)
*"Weak" (2004)
*"Sure as" (2004)
*"Give me a sign" (2005)
*"Halfway Home" (2005)
*"Habbaytek Besaif" (2006)
*"Morgen" (2009)
*"Don't Leave Me Behind" (2010)
*"Wereldwijd orkest" (2011)
*"Make it Count (2013)

### Albumit
**Around The World* (2003)
**Halfway Home* (2005)
**Crosspop* (2010)

## Aiheesta muualla

*Hind Laroussin viralliset kotisivut
Jordan 192

**Jordan 192** oli brittiläisen Gary Andersonin suunnittelema ja Jordanin käyttämä auto kaudella 1992. Autoa ajoivat italialainen Stefano Modena ja brasilialainen Mauricio Gugelmin. Talli saavutti autolla ainoastaan yhden pisteen, joka saatiin kauden viimeisestä kilpailusta, Australian GP:stä. Talli käytti renkainaan Goodyearin renkaita esikoiskautensa tavoin.

Kaudeksi 1992 Jordan sai uuden pääsponsorin Sasolin. Talli vaihtoi myös moottorintoimittajan säästösyistä Yamahaan. Tämä oli tallin menestyksen kannalta järkyttävä virhe. Luotettavuusongelmat riehuivat tallissa, mikä johti siihen, että suurimmaksi kaudelta saavutetuksi tilastoksi jäikin keskeytysten määrä - niitä talli saavutti 19 kappaletta. Ainoastaan Belgian GP:ssa molemmat kuljettajat selvisivät maaliin asti. Auto oli myös erittäin hidas, mikä johti osaltaan siheen, että Modena karsiutui kilpailusta peräti neljästi. Kauden päättäneessä Australian GP:ssa Modena pelasti tallin pisteettömältä kaudelta sijoittumalla kuudenneksi.

Modenan saavuttaman pisteen ansiosta Jordan sijoittui valmistajien MM-sarjassa jaetulle 11. sijalle. Kauden lopuksi molemmat kuljettajat jättivät Formulat taakseen.

## Formula 1 -tulokset

**Lihavointi** tarkoittaa paalupaikkaa, *kursivointi* kilpailun nopeinta kierrosta.

## Aiheesta muualla

* Jordan 192 - Formula One DataBase 
* Jordan 192 - ChicaneF1
* Jordan 192 - F1Olivier
Seurapiiriseikkailu

**Seurapiiriseikkailu** () on yhdysvaltalainen komedia-/draamaelokuva, joka sai ensi-iltansa vuonna 1937. Elokuvan käsikirjoituksen laati Leon Gordon Frederick Lonsdalen samannimisen näytelmän pohjalta, ja sen ohjasi Ryszard Bolesławski. *Seurapiiriseikkailun* pääosissa ovat Joan Crawford, William Powell ja Robert Montgomery. Elokuva on mustavalkoinen ja noin 98 minuutin (tunnin, 38 min.) mittainen. *Seurapiiriseikkailu* sai ensi-iltansa Yhdysvalloissa 19. helmikuuta vuonna 1937 ja Suomessa samaisena vuonna, 16. elokuuta. Tuotantoyhtiönä oli Metro-Goldwyn-Mayer.

Lonsdalen näytelmän *Seurapiiriseikkailun* pohjalta on tehty kaksi muutakin elokuvaa vuosina 1929  ja 1951. Vuoden 1929 elokuvan pääroolissa näyttelee Norma Shearer ja Vuoden 1951 elokuvan, *Vakka kantensa valitsee* (*The Law and the Lady*), näyttelee Greer Garson.

## Juoni
*Seurapiiriseikkailu* kertoo Joan Crawfordin näyttelemästä jalokivivarkaasta Fay Cheyneysta, joka soluttautuu seurapiireihin päämääränään varastaa arvokas koru. 

## Näyttelijät

## Lähteet

## Aiheesta muualla

*
*
*''Seurapiiriseikkailu'' TCM Movie Databasessa
Ruotsin Grand Prix 1976

**Ruotsin Grand Prix 1976** oli Formula 1 -sarjan osakilpailu, joka ajettiin 13. kesäkuuta 1976 Scandinavian Racewayn radalla. Kilpailun voitti Jody Scheckter. Kilpailu oli ensimmäinen (ja ainoa), jossa on voittanut kuusipyöräinen auto. Suurimman osan kierroksista johdossa oli Mario Andretti, joka joutui kuitenkin keskeyttämään kierroksella 45.Voiton myötä Scheckter nousi kuljettajien MM-pisteissä toiseksi.

## Tulokset

## Muuta

* Jody Scheckterin ensimmäinen paalupaikka (samalla hänestä tuli 50.s paalupaikan ajanut kuljettaja)

## Lähteet
Ruotsin GP 1976 – F1-ruutu
Ranskan Grand Prix 1976

**Ranskan Grand Prix 1976** oli Formula 1 -sarjan osakilpailu, joka ajettiin 4. heinäkuuta 1976 Circuit Paul Ricardin radalla. Kilpailun voitti paalulta startannut James Hunt.

## Tulokset

## Muuta
*John Watsonin ensimmäinen palkintosija

## Lähteet
Ranskan GP 1976 – F1-ruutu 

### Viitteet
Hyökkäyksen linja

**Hyökkäyksen linja** on viidestä linjamiehestä koostuva amerikkalaisen jalkapallon hyökkäysmiehistö. Hyökkäyksen linjan tehtävänä on juoksupeleissä blokata puolustajia pois pallonkantajan tieltä ja heittopeleissä suojata pelinrakentajaa (QB). 

Hyökkäyksen linjan keskimmäinen pelaaja on sentteri, joka antaa aloitussyötön pelinrakentajalle. Sentterin molemmille puolille asettuu yksi sisempi hyökkäyksen linjamies () ja uloimpana hyökkäyksen linjassa ovat kookkaimmat linjan pelaajat, ulommat hyökkäyksen linjamiehet (). Hyökkäyksen linjassa usein nähdään myös sisempää laitahyökkääjää (TE) uloimman linjamiehen (T) vieressä.

Pelin aikana linjamiehen liike on usein vain pari askelta kolmipiste asennosta. Linjamiehet ovat tyypillisesti kooltaan joukkueen isoimpia pelaajia, usein yli 100 kg jopa lähellä 140 kg. Linjamieheltä vaaditaan hyvää ketteryyttä ja tasapainoa. Lisäksi linjamiestä tarvitaan juoksemaan pallonkantajan edellä, joten juoksunopeuttakin pitää tarvittaessa löytyä. Moderneissa juoksupeleissä linjamiehistä usein Guardille tulee rooli blokata tilaa pallonkantajalle.

### Juoksupelit

Juoksupeleissä linjamiesten päätehtävä on luoda tyhjä tila tai "reikä" pallonkantajalle. Heidän rooli voivat työntää myös puolustusta taaksepäin tai sivulle, jotta pallonkantaja pääsee heistä ohi. 

### Heittopelit
Heittopeleissä linjamiesten pitää pysäyttää puolustuksen pelaajat varsinkin pelinrakentajan säkitykseltä (sack) ennen kuin hän heittää pallon. Yksinkertaisesti hyökkäyksen linjan päätehtävä on hidastaa tai estää puolustusta pääsemästä käsiksi pelinrakentajaan, jotta hänellä on aikaa katsoa sopiva pallon vastaanottaja ja heittää pallo hänelle.

## Hyökkäyksen linjamiesten sijoittuminen


Tiedosto:Football-Formation-C.svg|Sentterin pelipaikka perinteisessä I-muodostelmassa
Tiedosto:Football-Formation-OG.svg|Sisemmät hyökkäyksen linjamiehet eli Guardit
Tiedosto:Football-Formation-OT.svg|Ulommat hyökkäyksen linjamiehet eli Tacklet
Tiedosto:Linemen.jpg|Linjamiesten ryhmittyminen toisiaan vastaan. Hyökkäyksen linjamiehet vihreällä ja puolustuksen linjamiehet punaisella
Switchblade Symphony

**Switchblade Symphony** oli sanfranciscolainen yhtye, joka soitti pääosin goottirockia.

Solistina toimi Tina Root, ja koskettimia soitti Susan Wallace.

Switchblade Symphony hajosi marraskuussa 1999.

## Diskografia

### CD- ja EP-levyt
* *Serpentine Gallery* 1995
* *Scrapbook* 1997 
* *Bread and Jam for Frances* 1997
* *The Three Calamities* 1999
* *Sinister Nostalgia* 2001
* *Sweet Little Witches* 2003 (live)
* *Serpentine Gallery Deluxe* 2005

### Sinkut
* *Clown* 1996
* *Drool* 1997
    
### Muut
* *Fable* 1991 (demo)
* *Elegy* 1992 (demo)
* *Girlscout* 1998

### Kokoelmissa
* 1995 - Gothic Rock Volume 2: 80's Into 90's
* 1995 - (Re-released in 2006) - Gothik
* 1996 - Wired Injections
Britannian Grand Prix 1976

**Britannian Grand Prix 1976** oli Formula 1 -sarjan osakilpailu, joka ajettiin 18. heinäkuuta 1976 Brands Hatchin radalla. Kilpailun voitti Niki Lauda. Kilpailun alkuperäinen voittaja James Hunt hylättiin kaksi kuukautta myöhemmin, koska hänen autonsa oli jäänyt radan varteen ensimmäisten kierrosten punaisten lippujen aikana ja hän oli osallistunut uusintalähtöön, mitä muut tallit protestoivat Ferrarin tukemana.

## Tulokset

## Lähteet
Britannian GP 1976 &ndash; F1-ruutu
Jani Lyyski

**Jani Pekka Lyyski** (s. 16. maaliskuuta 1983 Maarianhamina) on suomalainen uransa päättänyt jalkapalloilija, joka edusti viimeksi Veikkausliigassa pelaavaa IFK Mariehamnia ja päätti uransa kauden 2017 lopuksi. Hän oli pelipaikaltaan keskuspuolustaja.

Lyyski aloitti uransa IFK Mariehamnissa, jota hän edusti ensin vuosina 1998-1999 ja 2002-2008. Lyyski oli mukana rakentamassa joukkueen menestystä ja nousua Kakkosesta Veikkausliigaan vuosina 2003-2005. Lyyski kaipasi kauden 2008 lopussa uusia haasteita ja siirtyi Vaasan Palloseuraan. Ura Vaasassa jäi yhteen kauteen, ja kaudeksi 2010 Lyyski siirtyi Ruotsin pääsarjaan Djurgårdens IF:ään. 

Ruotsissa Lyyski viihtyi kaksi kautta, mutta peliajan vähennyttyä hän palasi kaudeksi 2012 takaisin IFK Mariehamniin.

Lyyski on pelannut 42 poikamaaottelua. Veikkausliigassa hän on pelannut 81 ottelua. Miesten A-maaoukkueessa hän debytoi tammikuussa 2010 ystävyysottelussa Etelä-Koreaa vastaan. Lyyskin isä Pekka Lyyski on jalkapallovalmentaja, joka muistetaan parhaiten IFK Mariehamnin päävalmentajana toimimisesta 2002–2015.

## Lähteet
* Veikkausliigan Hall of Fame
* Lyyski Vaasan Palloseuran sivuilla

### Viitteet

## Aiheesta muualla
* Lyyski Veikkausliigan sivuilla
* Pelaajaesittely Vaasan Palloseuran sivuilla
* Pelaajaesittely Djurgårdens IF:n sivuilla
Joaquín Capilla

**Joaquín Capilla Pérez** (23. joulukuuta 1928 – 8. toukokuuta 2010) oli meksikolainen uimahyppääjä. Hän voitti olympiakultansa (Melbourne 1956) lisäksi pronssia 1948 kerroshypyissä ja 1956 sekä hopeaa 1952. 

Capilla voitti neljä kultamitalia myös Pan-Amerikan kisoissa 1951 ja 1955. Hänet kelpuutettiin International Swimming Hall of Fameen vuonna 1976.

## Lähteet
Saksan Grand Prix 1976

**Saksan Grand Prix 1976** oli Formula 1 -sarjan osakilpailu, joka ajettiin 1. elokuuta 1976 Nürburgringin radalla. Kilpailun voitti James Hunt.

MM-sarjaa johtanut Niki Lauda ajoi toisella kierroksella ulos, ja loukkaantui vakavasti. Lauda oli kuolla saamiinsa vammoihin mutta palasi formularadoille vain 42 vuorokauden jälkeen Italian GP:ssä.

Vuoden 1976 kilpailu oli viimeinen Nürburgringin vanhalla liian vaaralliseksi koetulla *Nordschleife*-radalla ajettu F1-osakilpailu. Uudistetulla GP-radalla ajettiin ensimmäistä kertaa kaudella 1984.

## Tulokset

## Lähteet
* Saksan GP 1976 &ndash; F1-ruutu
Falk Hoffmann

**Falk Hoffmann** (s. 29. elokuuta 1952) on saksalainen uimahyppääjä. Hän syntyi Chemnitzissä ja edusti Itä-Saksaa kesäolympialaisissa vuosina 1972, 1976 ja 1980. 

Hoffmann ylsi olympiakultaan Moskovassa 1980. Olympiakisojen ulkopuolella hän saavutti kaksi MM-hopeaa ja yhden pronssin sekä EM-kilpailuista yhden kullan, hopean ja pronssin.

## Lähteet
*
Willy Jobst

**Willy Jobst** (myös **Willi Jobst**, **Willibald Jobst** tai **Wilhelm Jobst**, 27. lokakuuta 1912 Eger, Egerland, Tšekkoslovakia – 28. toukokuuta 1947 Landsberg am Lech, Saksa) oli SS-Hauptsturmführer ja lääkäri (Dr. med.), joka tuomittiin kuolemaan Mauthausenin keskitysleirillä tekemistään sotarikoksista.

Jobst palveli muun muassa SS-divisioona Leibstandarte Adolf Hitlerissä sekä Mauthausenin, Gross-Rosenin, Stutthofin, Auschwitzin ja Ebenseen keskitysleireillä vuosina 1941–1945.

Hänet tuomittiin kuolemaan Dachaun sotaoikeudenkäynnissä vankien pahoinpitelystä, kiduttamisesta ja murhista 13. toukokuuta 1946 ja hänet hirtettiin Landsbergin vankilassa 28. toukokuuta 1947.

## Lähteet
Koit Toome

**Koit Toome** (s. 3. tammikuuta 1979 Tallinna) on virolainen laulaja ja musikaalinäyttelijä. Hänen musiikkiuransa alkoi vuonna 1995. 

Hän edusti Viroa Euroviisuissa Birminghamissa 1998 kappaleella "Mere lapsed". Koit Toome on esiintynyt myös paljon laulaja Maarja-Liis Ilusin kanssa. Vuonna 2011 kesällä hän julkaisi kappaleen *Valged ööd* Getter Jaanin kanssa. Vuoden 2017 Euroviisuissa hän edusti Viroa Laura Põldveren kanssa kappaleella "Verona".

## Lähteet
Hubert Opperman

**Hubert Ferdinand Opperman** (29. toukokuuta 1904 Rochester, Victoria – 18. huhtikuuta 1996 Melbourne) oli australialainen maantiepyöräilijä, diplomaatti ja Liberaalisen puolueen poliitikko. Hän voitti muun muassa vuoden 1928 Bol d'Or -ajon ja vuoden 1931 Pariisi-Brest-Pariisin.

Opperman istui Australian parlamentissa vuosina 1949–1967. Hän toimi vuosina 1960–1963 liikennöinti- ja vuosina 1963–1966 maahanmuuttoministerinä. Politiikasta vetäydyttyään hän toimi vielä viiden vuoden ajan Australian suurlähettiläänä Maltaan. 

Opperman kuoli 91 vuoden ikäisenä huhtikuussa 1996.

## Lähteet
Watershed

**Watershed** on ruotsalaisen metalliyhtye Opethin yhdeksäs studioalbumi, joka julkaistiin Euroopassa 30. toukokuuta 2008. Albumi julkaistiin edellisen studioalbumi *[[Ghost Reveries]]in* tapaan Roadrunner Recordsin levymerkillä.

Albumin päälauluntekijänä ja -sanoittajana toimii yhtyeen laulaja-kitaristi Mikael Åkerfeldt. Albumi on historian ensimmäinen Opeth-julkaisu, jossa vuonna 2007 yhtyeestä eronnut kitaristi Peter Lindgren ei ole mukana. Lindgrenin korvanneelle kitaristi Fredrik Åkessonille julkaisu on ensimmäinen Opethissa. Åkesson mainitaan myös albumin "Porcelain Heart" -kappaleen toisena säveltäjänä. Albumin kansitaiteen teki jälleen Travis Smith yhdessä Åkerfeldtin kanssa.

Albumin seitsemän kappaleen lisäksi yhtye nauhoitti Åkerfeldtin sekä yhtyeen kosketinsoittaja Per Wibergin kirjoittaman "Derelict Herds" -kappaleen. Tämän lisäksi yhtye nauhoitti cover-kappaleet "Bridge of Sighs" (Robin Trower), "Den ständiga resan" (Marie Fredriksson) ja "Would?" (Alice in Chains). Albumista on saatavilla myös 5.1-surroundmiksaus DVD-levyllä.

Albumin tuottajana ja miksaajana toimi yhdessä Åkerfeldtin kanssa Jens Bogren, joka miksasi myös *Ghost Reveriesin*.

Albumi ylsi ilmestymisviikollaan Suomen albumilistan ykköseksi. Edeltäjänsä *Ghost Reveries*in tavoin albumi on saanut paljon ylistäviä arvosteluja osakseen.

Albumilta julkaistiin kolme singleä, Porcelain Heart, Mellotron Heart sekä Burden, joka julkaistiin ainoastaan digitaalisena latauksena.

## Kappaleet
Kaikki kappaleet kirjoittanut Mikael Åkerfeldt, ellei toisin mainita.

#
#
#
#
#
#
#

### Special Edition
# 
# 
# 

Kolme ensimmäistä kappaletta on julkaistu albumin rajoitetun painoksen kylkiäisenä tulevalla DVD:llä. Alice in Chains -cover julkaistiin Burden-singlen B-puolena.

### Special edition bonus DVD
#
#
#
#
#

## Kokoonpano
* Mikael Åkerfeldt – laulu, kitarat
* Martin Mendez – basso
* Per Wiberg – koskettimet
* Martin Axenrot – rummut
* Fredrik Åkesson – kitarat

### Vierailevat muusikot
* Nathalie Lorichs – laulu kappaleessa "Coil"
* Lisa Almberg – Englannintorvi, oboe
* Christoffer Wadensten – huilu
* Karin Svensson – viulu
* Andreas Tengberg – sello

## Arvostelut
* Metacritic: 82/100
* Allmusic: 
* Imperiumi.net: 
* Pitchfork Media: 7.5/10
* Soundi: 
* Sputnikmusic: 

## Lähteet

## Aiheesta muualla
* 
*
Rajaton rakkaus

__NOTOC__
**Rajaton rakkaus** on Timo Rautiainen & Trio Niskalaukauksen single, joka on julkaistu vuonna 2000.

Kappaleen sanoitus kertoo miehestä, joka on mennyt naimisiin virolaisen naisen kanssa, mutta nainen ei halunnut muuttaa Suomeen eikä mies viihtynyt Virossa. Lopussa kertoja luultavasti hirttäytyy; *aina on tehty mitä on aiottu vaikka katto on liian alhaalla ja köysi liian paksu*.

B-puoli Viimeinen päivä taivaan on cover-versio Barathrum-yhtyeen kappaleesta Last Day in Heaven.

## Kappaleet
# 
# 

## Aiheesta muualla
* Rajaton rakkaus discogs.com -sivustolla
Jérôme d’Ambrosio

**Jérôme d’Ambrosio** (s. 27. joulukuuta 1985 Etterbeek, Bryssel, Belgia) on belgialainen autourheilija ja italialaista syntyperää. Hän ajoi kaudella 2011 Formula 1:ssä Virgin-tallissa ja yhden kilpailun Lotus-tallissa kaudella 2012. Kaudet 2012 ja 2013 hän toimi Lotuksen varakuskina. Vuodesta 2014 hän on ajanut Formula E -sarjassa Dragon Racingin tallissa. 

## Ura

d’Ambrosio ajoi kausina 2008–2010 GP2-sarjassa DAMS-tallissa. Hän oli lähellä voittaa kotikilpailunsa, mutta joutui kilpailun viimeisellä kierroksella Pastor Maldonadon ohittamaksi. Ennen GP2-uraansa d’Ambrosio on ajanut muun muassa Formula Renault, Formula 3000 ja International Formula Master -sarjoissa, joista viimeksi mainitussa hän voitti sarjan mestaruuden kaudella 2007. d’Ambrosio voitti myös Belgian Formula Renault 1.6 -sarjan mestaruuden vuonna 2003.

Kaudella 2010 d’Ambrosio jatkoi uraansa DAMS tiimissä. Hän otti GP2-uransa avausvoiton Monacon sprinttikilpailussa. Saksan kilpailussa hänet korvasi Romain Grosjean. d'Ambrosio saavutti kauden aikana 21 pistettä. Hän pääsi ajamaan kaudella 2010 Virginin toista autoa Singaporen, Japanin, Korean ja Brasilian F1-kisojen perjantain vapaissa harjoituksissa.

d’Ambrosio teki kaudelle 2011 kattavan sopimuksen Virgin-tallissa korvaten Lucas di Grassin. Hänen kautensa oli sen suhteen erikoinen, että hän pääsi kolmea kilpailua lukuun ottamatta jokaisessa kilpailussa maaliin asti. Hänen parhaaksi sijoituksekseen jäi avauskilpailun Australian GP:n ja Kanadan GP:n neljästoista sija. Hänet kuitenkin korvattiin kauden jälkeen ranskalaisella Charles Picillä.

Kaudella 2012 d’Ambrosio siirtyi Lotuksen testi- ja varakuljettajaksi. d’Ambrosio ajoi Italian GP:n Romain Grosjeanin tilalla, kun Grosjean oli saanut kilpailukiellon edelliskilpailun lähtökolarin aiheuttamisesta. Hän sijoittui kilpailussa 13:nneksi häviten selkeästi nopeammalle tallikaverilleen Kimi Räikköselle, joka ajoi maaliin viidentenä.

d’Ambrosio jatkoi tallin testikuskina kaudella 2013.

## Formula 1 -tulokset

## GP2-tulokset

### Aasian GP2

## Formula E -tulokset

## Lähteet

## Aiheesta muualla

*Virallinen sivusto
*Jérôme d’Ambrosio Twitterissä
Yleisurheilun alle 18-vuotiaiden maailmanmestaruuskilpailut 2005

Vuoden **[[2005]] [[yleisurheilun alle 18-vuotiaiden maailmanmestaruuskilpailut]]** käytiin 13.–17. heinäkuuta Marrakechissä, Marokossa.

Bahrainin Tareq Mubarak Taher voitti alun perin 2&nbsp;000 metrin estejuoksun, mutta hylättiin myöhemmin, kun IAAF tuomitsi hänet ikänsä väärentämisestä.

## Mitalistit
### Pojat

### Tytöt

## Lähteet
* Marrakesh IAAF World Youth Championships, World Athletics 

### Viitteet